Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 829/11/3304	Nové Mesto nad Váhom, 28.7.2014
EEČ : 2-24-48-2014

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov a iné trestné činy

Rozhodol: 	prokurátor Okresnej prokuratúry Nové Mesto nad Váhom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
sa v skúšobnej dobe, určenej uznesením prokurátora Okresnej prokuratúry Nové Mesto nad Váhom zo dňa 12.6.2012, spisová značka Pv 829/11/3304, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Trestné konanie je vedené na tom skutkovvom základe, že obvinený XXXXX si dňa 10. 09. 2010 v bližšie nezistenom čase v XXXXX obstaral platobnú kartu spolu s PIN kódom, vydanú k osobnému účtu číslo XXXXX, vedenému v XXXXX, a. s., XXXXX č. XXXXX, XXXXX, majiteľom ktorého je XXXXX, tým spôsobom, že platobnú kartu si od XXXXX zapožičal za účelom výberu čiastky 20,- EUR ako pôžičky, pričom XXXXX mu oznámil svoj PIN kód, platobnú kartu XXXXX viac nevrátil a následne prostredníctvom tejto platobnej karty uskutočnil neoprávnene, bez vedomia XXXXX, postupne 3 výbery finančných hotovostí, a to dňa 10. 09. 2011 v čase o 19,05 h výber hotovosti z bankomatu, umiestneného na pobočke XXXXX, a. s., XXXXX, XXXXX, vo výške 90,- EUR, dňa 11. 09. 2011 o 01,23 h výber hotovosti z bankomatu, umiestneného na pobočke XXXXX, a. s., XXXXX, XXXXX, vo výške 110,- EUR a dňa 13. 09. 2011 v čase o 10,26 h výber hotovosti z bankomatu XXXXX, a. s., XXXXX, XXXXX, vo výške 110,- EUR a túto hotovosť v celkovej výške 310,- EUR si ponechal pre vlastnú potrebu, čím XXXXX, nar. XXXXX, trvale bytom XXXXX, XXXXX č. XXXXX, spôsobil neoprávnenými výbermi finančných hotovostí škodu v celkovej výške 310,- EUR.

Uznesením prokurátora Okresnej prokuratúry Nové Mesto nad Váhom zo dňa 12.6.2012, spisová značka Pv 829/11/3304, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
	Uznesením prokurátora, sp. zn. Pv 829/11/3304-16 zo dňa 12.06.2012, právoplatným dňa 22.06.2012, bolo proti obvinenému podmienečne zastavené trestné stíhanie pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona a iné, na skutkovom základe, ako je uvedené vyššie.

Uznesením prokurátora bola skúšobná doba podmienečného zastavenia trestného stíhania stanovená obvinenému v trvaní 24 mesiacov, pričom začala plynúť jeho právoplatnosťou a skončila sa dňa 22.06.2014. Súčasťou podmienečného zastavenia trestného stíhania bolo v zmysle § 216 ods. 3 Trestného poriadku obvinenému uložené, aby v priebehu skúšobnej doby nahradil poškodenému XXXXX spôsobenú škodu vo výške 110 EUR. 

Po uplynutí skúšobnej doby bolo vykonané probačné šetrenie, ktorého cieľom bolo zistiť, či obvinený viedol v priebehu skúšobnej doby podmienečného zastavenia trestného stíhania riadny život a splnil uložené povinnosti v zmysle ustanovenia § 213 ods. 3 Trestného poriadku.

V rámci uvedeného postupu boli zabezpečené správy z Okresného úradu Nové Mesto nad Váhom, odboru všeobecnej vnútornej správy, mesta XXXXX, Okresného riaditeľstva PZ v Novom Meste nad Váhom, Odboru kriminálnej polície Nové Mesto nad Váhom, ako aj odpis registra trestov obvineného a výpis z Ústrednej evidencie priestupkov Ministerstva vnútra Slovenskej republiky, z ktorých vyplýva, že obvinený sa v priebehu probačnej doby nedopustil žiadneho protiprávneho konania vykazujúceho znaky trestného činu, resp. priestupku. Zo správy poškodeného XXXXX vyplýva, že obvinený XXXXX nahradil spôsobenú škodu vo výške 110 EUR.

Vzhľadom na horeuvedené skutočnosti konštatujem, že obvinený v priebehu skúšobnej doby viedol riadny život, splnil uložené povinnosti, a bola tak splnená zákonná podmienka uvedená v § 217 ods. 1 Trestného poriadku, ktorá je predpokladom osvedčenia sa obvineného.

	Vzhľadom na uvedené bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok (§ 185 a nasl. Trestného poriadku).

JUDr. Matej Izakovič
prokurátor